ਸਮੱਗਰੀ: ਰੂਸੀ ਸਰਕਾਰ ਵੱਲੋਂ ਸੇਵਾ ਮੁਕਤ ਹੋਣ ਦੀ ਉਮਰ ਵਿੱਚ ਵਾਧਾ ਕਰਨ ਦੀ ਤਜਵੀਜ਼ ਕੀਤੀ ਗਈ ਹੈ।

1. ਰੂਸੀਆਂ ਨੂੰ ਰਿਟਾਇਰ ਹੋਣ ਲਈ ਕਰਨਾ ਪਵੇਗਾ ਹੋਰ ਇੰਤਜ਼ਾਰ

16 ਜੂਨ ਨੂੰ ਜਿਸ ਵੇਲੇ ਰੂਸੀ ਲੋਕ ਸਾਊਦੀ ਅਰਬ ਉੱਤੇ 5-0 ਦੇ ਫ਼ਰਕ ਨਾਲ ਦਰਜ ਕੀਤੀ ਜਿੱਤ ਦਾ ਜਸ਼ਨ ਮਨਾ ਰਹੇ ਸਨ ਉਸ ਵੇਲੇ ਪ੍ਰਧਾਨ ਮੰਤਰੀ ਦਮਿਤਰੀ ਮੇਦਵੇਦੇਵ ਨੇ ਪਾਰਲੀਮੈਂਟ ਵਿੱਚ ਸੇਵਾਮੁਕਤ ਹੋਣ ਦੀ ਉਮਰ ਵਿੱਚ ਵੱਡੇ ਬਦਲਾਅ ਕਰਨ ਦਾ ਬਿੱਲ ਪੇਸ਼ ਕੀਤਾ ਹੈ।

ਨਵੇਂ ਬਿੱਲ ਵਿੱਚ ਇਹ ਤਜਵੀਜ਼ ਕੀਤੀ ਗਈ ਹੈ ਕਿ ਰੂਸੀ ਮਰਦਾਂ ਨੂੰ ਹੁਣ 65 ਸਾਲ ਦੀ ਉਮਰ ਤੱਕ ਕੰਮ ਕਰਨਾ ਪਵੇਗਾ ਜਦਕਿ ਔਰਤਾਂ ਦੀ ਸੇਵਾਮੁਕਤ ਹੋਣ ਦੀ ਉਮਰ ਨੂੰ 55 ਤੋਂ 63 ਸਾਲ ਕਰ ਦਿੱਤੀ ਹੈ।

ਸਰਕਾਰ ਦਾ ਕਹਿਣਾ ਹੈ ਕਿ ਬਦਲਾਅ ਪੜਾਅਵਾਰ ਕੀਤੇ ਜਾਣਗੇ ਅਤੇ ਇਹ ਫੈਸਲਾ ਅਰਥਚਾਰੇ 'ਤੇ ਦਬਾਅ ਘਟਾਉਣ ਲਈ ਜ਼ਰੂਰੀ ਸੀ।

ਰੂਸ ਜਿੱਥੇ ਔਸਤਨ ਉਮਰ ਦਰ 65 ਤੋਂ ਉਪਰ ਜਾਣੀ ਮੁਸ਼ਕਲ ਹੋ ਰਹੀ ਹੈ, ਉੱਥੇ ਰੂਸੀ ਲੋਕ ਹੁਣ ਸਵਾਲ ਕਰ ਰਹੇ ਹਨ ਕਿ, ਕੀ ਉਹ ਪੈਨਸ਼ਨ ਲੈਣ ਲਈ ਜਿਊਂਦੇ ਰਹਿਣਗੇ?

2. ਟੈਕਸ ਵਿੱਚ ਵਾਧਾ

ਵਿਸ਼ਵ ਕੱਪ ਦੀ ਸ਼ੁਰੂਆਤ ਵੇਲੇ ਹੀ ਸਰਕਾਰ ਨੇ ਵੈਟ (ਵੈਲੀਊ ਐਡਿਡ ਟੈਕਸ) ਨੂੰ 20 ਫੀਸਦ ਤੱਕ ਕਰਨ ਦੀ ਤਜਵੀਜ਼ ਕੀਤੀ। ਇਸ ਵਾਧੇ ਨੂੰ ਸਰਕਾਰ ਜਨਵਰੀ 2019 ਤੋਂ ਲਾਗੂ ਕਰਨਾ ਚਾਹੁੰਦੀ ਹੈ।

ਵਿਸ਼ਵ ਕੱਪ ਵੇਲੇ ਹੀ ਕਈ ਵਸਤਾਂ 'ਤੇ ਵੈਟ 20 ਫੀਸਦ ਤੱਕ ਕਰਨ ਦੀ ਤਜਵੀਜ਼ ਕੀਤੀ ਗਈ ਹੈ

ਟੈਕਸ ਵਿੱਚ ਕੀਤੇ ਇਸ ਵਾਧੇ ਨੂੰ ਮਾਲੀਆ ਵਧਾਉਣ ਲਈ ਕੀਤਾ ਜਾ ਰਿਹਾ ਹੈ ਪਰ ਲੋਕਾਂ ਦਾ ਮੰਨਣਾ ਹੈ ਕਿ ਇਸ ਨਾਲ ਮਹਿੰਗਾਈ ਵਧ ਸਕਦੀ ਹੈ।

ਅਜੇ ਇਹ ਵੈਟ ਦੀ ਦਰ 10 ਫੀਸਦ ਹੈ ਅਤੇ ਇਹ ਵਾਧਾ ਖਾਣਾ, ਦਵਾਈਆਂ ਅਤੇ ਬੱਚਿਆਂ ਦੇ ਸਾਮਾਨ 'ਤੇ ਨਹੀਂ ਕੀਤਾ ਜਾਵੇਗਾ।

3. ਭੁੱਖ ਹੜਤਾਲ ਜਾਰੀ

ਯੂਕਰੇਨੀਅਨ ਫਿਲਮ ਡਾਇਰੈਕਟਰ ਓਲੇਗ ਸੈਂਟਸੋਵ 14 ਮਈ ਤੋਂ ਭੁੱਖ ਹੜਤਾਲ 'ਤੇ ਹਨ। ਉਹ ਰੂਸ ਵੱਲੋਂ 2014 ਵਿੱਚ ਕ੍ਰੀਮੀਆ 'ਤੇ ਕਬਜ਼ਾ ਕਰਨ ਦੀ ਵਿਰੋਧ ਕਰਦੇ ਰਹੇ ਹਨ।

ਉਨ੍ਹਾਂ 'ਤੇ ਲੈਨਿਨ ਦੀ ਯਾਦਗਾਰ ਨੂੰ ਬੰਬ ਨਾਲ ਉਡਾਉਣ ਦੀ ਸਾਜ਼ਿਸ਼ ਕਰਨ ਦੇ ਇਲਜ਼ਾਮਾਂ ਹੇਠ 20 ਸਾਲ ਸਾਲ ਦੀ ਸਜ਼ਾ ਸੁਣਾਈ ਗਈ ਸੀ। 

ਉਹ ਜੇਲ੍ਹ ਵਿੱਚੋਂ ਹੀ ਯੂਕਰੇਨ ਦੇ ਸਾਰੇ ਸਿਆਸੀ ਆਗੂਆਂ ਦੀ ਰਿਹਾਈ ਦੀ ਮੰਗ ਕਰ ਰਹੇ ਹਨ।

ਓਲੇਗ ਸੈਂਟਸੋਵ ਜੇਲ੍ਹ ਵਿੱਚੋਂ ਹੀ ਯੂਕਰੇਨ ਦੇ ਸਾਰੇ ਸਿਆਸੀ ਆਗੂਆਂ ਦੀ ਰਿਹਾਈ ਦੀ ਮੰਗ ਕਰ ਰਹੇ ਹਨ

ਵਿਸ਼ਵ ਕੱਪ ਤੱਕ ਸਾਰੇ ਮੇਜ਼ਬਾਨ ਸ਼ਹਿਰਾਂ ਵਿੱਚ ਪ੍ਰਦਰਸ਼ਨਕਾਰੀਆਂ 'ਤੇ ਪਾਬੰਦੀ ਲਾਈ ਹੋਈ ਹੈ ਪਰ ਬੀਤੇ ਮੰਗਲਵਾਰ ਨੂੰ ਪ੍ਰਦਰਸ਼ਨਕਾਰੀਆਂ ਨੇ ਵਿਸ਼ਵ ਕੱਪ ਦੇ ਮਾਡਲ ਨੂੰ ਤਾਰਾਂ ਵਿੱਚ ਬੰਨ੍ਹ ਕੇ ਰੂਸ ਦੀ ਇੱਕ ਮਸ਼ਹੂਰ ਸੜਕ 'ਤੇ ਨਾਅਰੇ ਲਾਏ। ਉਨ੍ਹਾਂ ਦਾ ਮਕਸਦ ਸੈਂਟਸੋਵ ਦੀਆਂ ਮੰਗਾਂ ਵੱਲ ਧਿਆਨ ਦਿਵਾਉਣਾ ਸੀ।

ਭਾਵੇਂ ਪੁਲਿਸ ਨੇ ਉਨ੍ਹਾਂ ਪ੍ਰਦਰਸ਼ਨਕਾਰੀਆਂ ਨੂੰ ਹਟਾ ਲਿਆ ਪਰ ਉਸ ਤੋਂ ਪਹਿਲਾਂ ਕਾਫੀ ਫੁੱਟਬਾਲ ਪ੍ਰੇਮੀਆਂ ਨੇ ਉਸਨੂੰ ਵਿਸ਼ਵ ਕੱਪ ਦਾ ਆਮ ਮਾਡਲ ਸਮਝ ਕੇ ਉਸਦੇ ਨਾਲ ਸੈਲਫੀਆਂ ਖਿਚਵਾ ਲਈਆਂ ਸਨ।

4. ਰਿਹਾਅ ਕੀਤਾ ਕਾਰਕੁਨ ਮੁੜ ਕੈਦ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਫੀਫਾ ਵਿਸ਼ਵ ਕੱਪ 2018 ਇਸ ਵੇਲੇ ਰੂਸ ਦੀ ਸਭ ਤੋਂ ਵੱਡੀ ਖ਼ਬਰ ਹੈ ਪਰ ਖੇਡ ਖ਼ਬਰਾਂ ਤੋਂ ਇਲਾਵਾ ਰੂਸ ਵਿੱਚ ਕੀ ਵਾਪਰ ਰਿਹਾ ਹੈ? ਇਸ ਹਨ ਉਹ 6 ਖ਼ਾਸ ਖ਼ਬਰਾਂ ਜਿਨ੍ਹਾਂ ਬਾਰੇ ਸ਼ਾਇਦ ਤੁਹਾਨੂੰ ਜਾਣਕਾਰੀ ਨਹੀਂ ਹੋਵੇਗੀ।